અમદાવાદથી બોટાદ તરફ અપડાઉન કરતાં હજારો મુસાફરો પરેશાન છે કારણ કે અચાનક ટ્રેનનું ટાઈમટેબલ બદલવામાં આવ્યું છે. બોટાદથી અમદાવાદ અને અમદાવાદથી બોટાદ આસપાસના ગામો તેમજ ધોળકા,બાવળા કે ધંધુકા જેવા નાના શહેરો અને સાળંગપુર ધામ ખાતે જનારા ભક્તો આ કારણે હાલાકી ભોગવવી પડી રહી છે. વળી રેલ્વે તંત્રએ ચીઠ્ઠીમાં લખાણ લખી ટાઈમ ટેબલમાં સુધારો કર્યો છે. ત્યારે મુસાફરો ટાઈમ ટેબલને યાદ રાખવા માટે મોબાઈલમાં ફોટો પાડીને સમય પત્રક સાચવી રાખવા મથામણ કરી રહ્યા છે.